stanford-oval/wikipedia huggingface dataset:
.mf
הערות שוליים

↑  ISO 3166-1 Newsletter VI-1 (21 September 2007): Assignment of code elements for Saint Barthélemy and Saint Martin and update of France and other French Territories. 21 September 2007. Accessed 14 October 2007.
↑  Lucot, Cécile (3 באוגוסט 2007). "Bruno Magras Elected President of the COM". Local News from St-Barths by Cecile Lucot. נבדק ב-14 באוקטובר 2007. In fact, that Sunday, 15 July, was the day that Saint Barth officially became a COM—Overseas Collectivity—with its new governing body. {{cite news}}:  (עזרה)
↑  CIA - The World Factbook -- Saint Martin: Communications. 18 October 2007. Accessed 22 October 2007. ".bl; note - .gp, the ccTLD for Guadeloupe, and .fr, the ccTLD for France, might also be encountered"
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
שרה הדסון

| --- | --- |
אין תמונה חופשית
 לידה:  24 במרץ 1984 (בת 40) לוס אנג'לס, קליפורניה
 שם לידה:  שרה תרזה הדסון
 מוקד פעילות:  ארצות הברית 
 תקופת הפעילות:  מ-2003 
 עיסוק:  זמרת-יוצרת, פזמונאית
 סוגה:  פופ • רוק • דאנס • אלקטרוני
 חברת תקליטים:  EMI • S-Curve
 שיתופי פעולה בולטים:  דואה ליפה, קמילה קביו, קייטי פרי, איגי אזליה, ברילז
 פרופיל ב-IMDb
 
שרה תרזה הדסון (באנגלית: Sarah Theresa Hudson; נולדה ב-24 במרץ 1984) היא זמרת-יוצרת ופזמונאית אמריקאית, אשר כתבה שירים עבור אמנים רבים כדוגמת דואה ליפה, ניקי מינאז', קייטי פרי, הלסי, קמילה קביו וכולי. הדסון היא המייסדת של הפרויקט אולטרה-ויולט סאונד.
הדסון זכתה להוקרה ולהצלחה בינלאומית כאשר בשנת 2013, יצא הלהיט הבינלאומי "Dark Horse", של קייטי פרי, אותו כתבה. השיר הפך לאחד מהשירים המצליחים ביותר בכל הזמנים, תוך שמכירותיו בארצות הברית בלבד מסתכמות בלמעלה מ-11,000,000 מיליון עותקים. במצעד 40 שירי המיינסטרים הוכתר השיר לשיר השנה, והוא דורג במקום ה-26 במצעד שירי העשור של הבילבורד הוט 100. כמו כן, דורג השיר במקום ה-106 במצעד שירי כל הזמנים של הבילבורד הוט 100.
ביוגרפיה

שרה הדסון נולדה ב-24 במרץ 1984, בלוס אנג'לס, קליפורניה. הדסון היא בת דודתה של השחקנית קולנוע אמריקאית-יהודייה קייט הדסון. הדסון החלה לכתוב שירים עוד מראשית חיה, ואת השיר הרשמי שיצא לאור על ידי חברת תקליטים "Unlove You", הוציאה בשנת 2007, עבור אשלי טיסדייל.
כמו כן, ניסתה כוחה בטלוויזיה, כאשר השתתפה בתוכנית "פרויקט מסלול", ובכמה תפקידי אורח אחרים.
קריירה

בשנת 2004, הוציאה את אלבום הבכורה שלה Naked Truth. בהמשך, הוציאה את Fast, Cheap and Out of Control, כחלק מאולטרה-ויולט סאונד. בשנת 2007, כתבה את השיר הרשמי הראשון שלה "Unlove You", עבור אשלי טיסדייל. בשנה שלאחר מכן, כתבה עבור ג'פרי סטאר את "Miss Boombox" ו-"Beauty Killer". בשנת 2013, הגיעה הקריירה שלה לשיאה, כאשר הייתה הדסון לאחת מכותבות הלהיט הבינלאומי "Dark Horse", של קייטי פרי. השיר הפך לאחד מהשירים המצליחים ביותר בכל הזמנים, תוך שמכירותיו בארצות הברית בלבד מסתכמות בלמעלה מ-11,000,000 מיליון עותקים. במצעד 40 שירי המיינסטרים הוכתר השיר לשיר השנה, והוא דורג במקום ה-26 במצעד שירי העשור של הבילבורד הוט 100. כמו כן, דורג השיר במקום ה-106 במצעד שירי כל הזמנים של הבילבורד הוט 100. בנוסף לכך, נכלל השיר באלבומה המצליח של פרי, Prism.
לאחר ההצלחה הרבה לה זכתה הדסון בשנת 2013, הגיעה הצלחה נוספת כבר בתחילת שנת 2014, כאשר הייתה לכותבת ומלחינת הלהיט "Black Widow", של איגי אזליה וריטה אורה. השיר הגיע למקום השלישי במצעד הבילבורד הוט 100, למקום הרביעי במצעד הסינגלים הבריטי, תוך שאיגוד תעשיית ההקלטות האמריקאי העניק לו את תואר הפלטינה המרובעת, על מכירות של למעלה מ-4,000,000 עותקים במדינה. השיר נכלל בשלל רשימות סוף שנה של מדינות שונות, כמו אוסטרליה, בלגיה, קנדה, רוסיה, וארצות הברית. בשנת 2017, חברה בפעם השלישית לקייטי פרי, כאשר כתבה לה את מרבית שירי אלבום האולפן החמישי שלה, Witness. אחד משירי האלבום שכתבה, היה הלהיט "Swish Swish", בו מתארחת הראפרית ניקי מינאז'. השיר הפך ללהיט וכבש את מצעד שירי הדאנס קלאב. כמו כן, כתבה את השיר המצליח "Hey Hey Hey", שזכה להצלחה בניו זילנד.
בשנת 2018, חברה לזמרת-יוצרת קים פטרס והשתיים כתבו ביחד את כל שירי המיני-אלבום המצליח, Turn Off the Light, Vol. 1. בין השירים ניתן למנות את "Tell Me It's a Nightmare", ו-"In the Next Life". בסוף אותה השנה, כתבה ללהקת הבנות המצליחה ליטל מיקס, את השיר "The National Manthem", עבור אלבום האולפן החמישי שלה, LM5. בשנת 2020, זכתה הדסון להוקרה ולהצלחה בינלאומית נוספת, בעקבות כך שהייתה לאחת מכותבות הלהיט הבינלאומי "Physical", של דואה ליפה. גם את גרסת הרמיקס שלו כתבה. בנוסף, כתבה עבור ליפה את השיר "Levitating". כל השלושה נכללו באלבום האולפן השני של ליפה, Future Nostalgia.
בשנת 2021 כתבה עם דואה ליפה וקופי את "Retrograde" עבור הזמרת-יוצרת הטורקייה אליינה טילקי.
דיסקוגרפיה > אלבומי אולפן

2004: Naked Truth
2009: O.C.D. (Obsessive Compulsive Dancing) (כחלק מאולטרה-ויולט סאונד)
2011: Ultraviolet Sound (כחלק מאולטרה-ויולט סאונד)
דיסקוגרפיה > מיני-אלבומים

2007: Fast, Cheap and Out of Control (כחלק מאולטרה-ויולט סאונד)
2017: Songs from the Sea
הערות שוליים

↑  SONGS I CO-WROTE 🌈, a playlist on Spotify, Spotify
1 2  Katy Perry (Ft. Juicy J) – Dark Horse (באנגלית), נבדק ב-2020-04-10
1 2 3  Gold & Platinum, RIAA (באנגלית)
1 2  Pop Songs - Year-End, Billboard
1 2  Hot 100 Songs - Decade-End, Billboard
1 2  Greatest of All Time Hot 100 Songs Chart, Billboard
↑  Sarah Hudson, IMDb
1 2  Ashley Tisdale – Unlove You (באנגלית), נבדק ב-2020-04-10
↑  Sarah Hudson - Naked Truth, Discogs (באנגלית)
↑  UltraViolet* - Fast, Cheap And Out Of Control, Discogs (באנגלית)
↑  Jeffree Star – Beauty Killer (באנגלית), נבדק ב-2020-04-10
↑  Jeffree Star – Miss Boombox (באנגלית), נבדק ב-2020-04-10
↑  Release group “PRISM” by Katy Perry - MusicBrainz, musicbrainz.org
↑  Prism - Katy Perry | Songs, Reviews, Credits, AllMusic (באנגלית)
↑  Iggy Azalea (Ft. Rita Ora) – Black Widow (באנגלית), נבדק ב-2020-04-10
↑  Iggy Azalea, Billboard
↑  Official Singles Chart Top 100 | Official Charts Company, www.officialcharts.com (באנגלית)
↑  ARIA Top 100 Singles 2014, web.archive.org, ‏2015-01-09
↑  ultratop.be - ULTRATOP BELGIAN CHARTS, ultratop.be
↑  Canadian Hot 100 - Year-End, Billboard
↑  City & Country Radio – Top Year-End Hits – Tophit Music Charts, TopHit.ru
↑  Hot 100 Songs - Year-End, Billboard
↑  Witness by Katy Perry, Genius (באנגלית)
↑  Katy Perry (Ft. Nicki Minaj) – Swish Swish (באנגלית), נבדק ב-2020-04-10
↑  Katy Perry, Billboard
↑  The Official New Zealand Music Chart, THE OFFICIAL NZ MUSIC CHART (באנגלית)
↑  TURN OFF THE LIGHT, VOL. 1 by Kim Petras, Genius (באנגלית)
↑  Kim Petras – Tell Me It's a Nightmare (באנגלית), נבדק ב-2020-04-10
↑  Kim Petras – In the Next Life (באנגלית), נבדק ב-2020-04-10
↑  Little Mix – The National Manthem (באנגלית), נבדק ב-2020-04-10
↑  Dua Lipa – Physical (באנגלית), נבדק ב-2020-04-10
↑  Dua Lipa (Ft. HWASA (MAMAMOO)) – Physical (Remix) (באנגלית), נבדק ב-2020-04-10
↑  Dua Lipa – Levitating (באנגלית), נבדק ב-2020-04-10
↑  Future Nostalgia by Dua Lipa, Genius (באנגלית)
↑  Aleyna Tilki - Retrograde (Official Music Video), נבדק ב-2023-08-27
| --- | --- |
בקרת זהויות :  GND: 1272557375  LCCN: no2005051939  MusicBrainz: 0c460d4e-075a-4e89-8c93-f0b0aa4f8e54  VIAF: 19411275   WorldCat (עם VIAF): 19411275 
קייטי פרי, לה שרה הדסון כתבה את השיר "Dark Horse", שהפך לאחד משיריה המצליחים ביותר.
.mc

| --- | --- |
 תאריך ייסוד:  1995 
 www.nic.mc
 
.mc היא סיומת האינטרנט במונקו.
סיומות אינטרנט משניות

ההרשמות נעשות ישירות לסיומות אינטרנט משניות, או בשמות הבאים:
.tm.mc: סימנים מסחריים רשומים (רשומים במונקו או בינלאומית ב-WIPO)
.asso.mc: עמותות (חייבות להיות מוסכמות במונקו)
סיומות אינטרנט משניות מחייבות רישום תאגיד במונקו.
הערות שוליים

↑  "Monaco NIC".
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
An Evening with Adele

An Evening with Adele הוא סיבוב ההופעות הראשון של הזמרת הבריטית אדל סיבוב הופעות זה נתמך על האלבום 19. סיבוב ההופעות החל ב-23 באפריל 2008 בוויילס והסתיים ב-12 ביולי 2009 בהולנד. במהלך סיבוב ההופעות הופיעה אדל באירופה, אמריקה הצפונית ואסיה.
רשימת השירים בסיבוב ההופעות

"Cold Shoulder"
"Melt My Heart to Stone"
"Daydreamer"
"Best for Last"
"Right as Rain"
"Many Shades of Black"
"First Love"
"Tired"
"Make You Feel My Love"
"Untitled" (אינטרלאוד)
"Fool That I Am"
"Hometown Glory"
הדרן
"Crazy for You"
"That's It, I Quit, I'm Movin' On"
"Chasing Pavements"
| אדל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | 19 • 21 • 25 • 30 |  |
| מיני-אלבומים | ITunes Live from SoHo • iTunes Festival: London 2011 |  |
| אלבומי וידאו | Live at the Royal Albert Hall |  |
| סיבובי הופעות | An Evening with Adele • Adele Live • Adele Live 2016 • Weekends with Adele • Adele in Munich |  |
| ערכים קשורים | Adele at the BBC • Adele Live in New York City • Adele One Night Only |  |
| אדל – שירים |
| --- | --- | --- |
| 19 | "Hometown Glory" • "Chasing Pavements" • "My Same" • "Cold Shoulder" • "Make You Feel My Love" |  |
| 21 | "Rolling in the Deep" • "Someone like You" • "Set Fire to the Rain" • "Rumour Has It" • "Turning Tables" • "Lovesong" |  |
| 25 | "Hello" • "River Lea" • "When We Were Young" • "Million Years Ago" • "Send My Love (To Your New Lover)" • "All I Ask" • "Water Under the Bridge" • "Love in the Dark" • "I Miss You" • "Remedy" • "Sweetest Devotion" |  |
| 30 | "Strangers by Nature" • "Easy on Me" • "My Little Love" • "Cry Your Heart Out" • "Oh My God" • "Can I Get It" • "I Drink Wine" • "All Night Parking (Interlude)" • "Woman Like Me" • "Hold On" • "To Be Loved" • "Love Is a Game" |  |
| השתתפות בסינגלים | "Many Shades of Black" • "Water and a Flame" |  |
| שירים אחרים | "I Can't Make You Love Me" • "Skyfall" |  |
199–190 לפנה"ס

שימו לב: ערך זה מכיל אירועים מן השנים 199 - 190 לפנה"ס
אירועים בולטים בעולם

199 לפנה"ס - המלחמה הסורית החמישית מסתיימת בכיבוש קואלה-סוריה על ידי הממלכה הסלאוקית
197 לפנה"ס - המלחמה המקדונית השנייה מסתיימת בניצחון הרפובליקה הרומית
192 לפנה"ס - פורצת מלחמת אנטיוכוס
190 לפנה"ס - קרב מגנסיה
נולדו

190 לפנה"ס - היפרכוס אסטרונום, גאוגרף ומתמטיקאי יווני (נפטר ב-120 לפנה"ס)
נפטרו

194 לפנה"ס - ארטוסתנס, מתמטיקאי, גאוגרף ואסטרונום יווני (נולד ב-276 לפנה"ס)
תל זית

| --- | --- |

מראה כללי של תל זית
 מידות
 שטח:  250 דונם
 גובה מעל פני הים:  140 מטר
 היסטוריה
 תרבויות:  התרבות הכנענית התרבות הפלישתית.
 תקופות:  תקופת הברונזה המאוחרת תקופת הברזל I תקופת הברזל II התקופה הצלבנית בארץ ישראל התקופה הממלוכית בארץ ישראל
 ננטש:  התקופה הממלוכית בארץ ישראל
 סוג:  תל
 אתר ארכאולוגי
 חפירות:  1999–2008 
 ארכאולוגים:  רון אי. טאפי
 מצב:  הרוס
 גישה לציבור:  כן
 מיקום
 מדינה:  ישראל 
 מיקום:  ממערב לקיבוץ גלאון בסמוך לכביש מס' 335
 קואורדינטות:  31°37′45″N 34°49′49″E﻿ / ﻿31.6292°N 34.8303°E﻿ / 31.6292; 34.8303
 he
 
תל זַית (בערבית: תֵל זֵיתַא) הוא תל קטן באזור השפלה, כ-5 ק"מ מצפון-מזרח לקריית גת ומספר קילומטרים ממערב לקיבוץ גלאון בסמוך לכביש מס' 335.
היסטוריה

המקום היה מיושב החל מתקופת הברונזה המאוחרת ועד לתקופה הממלוכית בארץ ישראל.
הדעה הרווחת בקרב קהילת הארכאולוגים היא שהיישוב הגיע לשיא גודלו כבר בסוף תקופת הברונזה המאוחרת, וכלל שטח של למעלה מ-30 דונם, מה שמעיד על שגשוג כלכלי באותה התקופה. הממצאים הקרמיים באתר תומכים בהנחה שהמקום לא היה מיושב על ידי אוכלוסייה פלשתית.
בתקופת הברזל IIא נוסדה עיר חדשה בראש התל, וממצאיה החומריים המוקדמים מתקופה זו מעידים על דמיון תרבותי לתל לכיש המשויכת במחקר לממלכת יהודה. עם זאת, בהמשך הממצאים מציגים תמונה שונה, של חיזוק קשרי מסחר ותרבות עם תרבויות מישור החוף, לצד קשריה עם אזור ההר. בהמשך נחרבה העיר בשריפה. לדעת מספר חוקרים, ובהם מנהל הפרויקט הארכאולוגי, רון אי. טאפי (Ron E. Tappy), היה זה חזאל מלך ארם אשר החריב את העיר בפעם הזו. לטענתו, ניתן להתבסס על ממצאים רבים התומכים בהשערה זו, כגון אופי החורבן של גת הפלשתית, הממוקמת לא הרחק מהאתר אשר זהה לגמרי לחורבן תל זית, וגם על הסיפור המקראי המתאר בפרוטרוט את מסע המלחמה של חזאל מלך ארם בשפלת יהודה בסביבות המאה ה-9 לפנה"ס.
מיקומו של תל זית מבחינה אסטרטגית וכלכלית היה הגורם המרכזי בהאצת שגשוגו הכלכלי, וזאת עקב קרבתו לפרשת דרכים מרכזית של העולם העתיק אשר חיברו את יהודה עם שפלת יהודה וממלכת מצרים. מחפירות נרחבות שנעשו בתל עקרון שליד קיבוץ רבדים התברר שהאזור שימש בתחילת הכיבוש הבבלי כאחד המרכזים הגדולים בעולם לייצור וליצוא שמן זית, בהפעלתו בידי פלשתים בני המקום.
החפירות באתר

החפירות הארכאולוגיות על התל החלו במימון המכללה התאולוגית של פיטסבורג (Pittsburgh Theological Seminary)(אנ') בשנת 1999, והן נמשכו במשך תשע עונות חפירה.
במהלך שתי העונות הראשונות נחשפו עדויות רבות לשתי שרפות גדולות שפרצו ככל הנראה עקב פעולה צבאית גדולה וגרמו להריסתו של היישוב פעמיים: השרפה הראשונה התרחשה בסביבות שנת 1200 לפנה"ס, והשנייה במהלך המאה ה-9 לפנה"ס.
אבן תל זית

התגלית המרכזית שבזכותה נודע התל ברבים התרחשה בשנת 2005, כאשר באחת החפירות חשפו ארכאולוגים את אבן תל זית.
על גבה של אבן בקירו של אחד הבתים ביישוב המתוארך למאה ה-10 לפנה"ס מופיעה כתובת המכילה את אותיות האלף-בית (abecedary). לאחר פענוח הכתוב ובדיקות נרחבות הגיעו החוקרים לידי מסקנה כי מדובר בגרסה מוקדמת ביותר של האלפבית העברי העתיק, בשלב ביניים בין הכתב הפיניקי לגרסה המגובשת של האלפבית העברי העתיק. אמנם האוסטרקון העברי ממבצר האלה הוא קדום יותר, אולם הוא כתוב באלפבית פרוטו-כנעני.
הכתובת כוללת מערך של 22 אותיות (abecedary) חקוקות בשורה הראשונה ועוד שתי אותיות בשורה השנייה יחד עם שני סימנים שלדעת החוקרים שמשו כקווים מפרידים בין חלקי הכתובות על צדה האחד של האבן, בנוסף לשלוש מילים על צדה השני.
אבן תל זית > תיאור הכתובת

צדה הראשון של האבן כולל את האותיות (מימין לשמאל): א ב ג ד ו ה ח ז ט w י ל כ מ נ ס פ ע צ בשורה הראשונה ואת האותיות ק ר ש ת יחד עם שני סימנים, כנראה קווים מפרידים || בשורה השנייה.
משמעותו של הסימן w החקוק בין האותיות ט' ו י' אינו ברור, עם זאת הועלו מספר השערות בנידון הטוענות כי הוא מציין את העיצור מ' או ש'. על צדה השני של האבן חקוק המשפט "עזר...כס...".
לקריאה נוספת

Tappy, Ron E. at al, 'An abecedary of the mid-tenth century B.C.E. from the Judaean Shephelah', Bulletin of the American Schools of Oriental Research, 344 (2006), pp 5-46.
הערות שוליים

1 2 3  רון א' טפי, תל זית | יישוב ספר בשפלת יהודה, באתר ביטאון רשות העתיקות
↑  עמירם ברקת, האם האותיות שהתגלו על לוח אבן ליד לכיש הן הכתב העברי הקדום ביותר?, באתר הארץ, 9 בנובמבר 2005
| --- | --- |
בקרת זהויות :  NLI: 987007564123705171  BnF: cb16197145z (data)  LCCN: sh2008006254  VIAF: 235268042   WorldCat (עם VIAF): 235268042 
הכתובת על אבן תל זית שהתגלתה בשנת 2005 על קיר אבן באתר
צילום כתובת האלף בית מתל זית
תל יונה

ערך זה עוסק בתל יונה בראשון לציון. אם התכוונתם לתל יונה באשדוד, ראו .
תל יונה-מבט מצפון
התל מהחוף


מפת אזור חולות ראשון לציון כיום (גוש החולות המערבי ששרד מהדיונה המקורית)
תל יוֹנָה הוא תל בגובה של כ-40 מטר מעל פני הים, הממוקם על חוף הים בגבולה המערבי של ראשון לציון, ושטחו הכולל הוא כ-35 דונם.
הסביבה

סביבתו של תל יונה מכוסה בדיונות חול, שנוצרו ככל הנראה לאחר המאה ה-6 לספירה. מתחת לדיונות, בעיקר בחלקו המזרחי של התל, מרובדות שכבות חמרה מ"תצורת נתניה" המונחות אופקית על גבעות קדומות עוד יותר של "כורכר דור". בחלק מן השטח, בעיקר בחלקו המערבי, הוסר החול כתוצאה מפעילות בת זמננו ונחשף הכורכר. הצמחייה שעל הדיונות מתמעטת ככל שמתרחקים מקו החוף.
ארכאולוגיה

התל הוא אתר עתיקות המוכרז כחוק משנת 1992.
בסקר ארכאולוגי שנערך בו נמצאו שרידי קירות, רצפת טיח ובורות רדודים. בנוסף לכך נחשפו קטעי רצפות פסיפס אשר רובן נשדד ככל הנראה, ומתקן תעשייתי. באתר נמצאו חרסים מהתקופות הפרסית, הרומית, הביזנטית והמוסלמית הקדומה. על מדרונות התל נמצאו ממצאים ארכאולוגיים, בעיקר כלי צור מהתקופות הנאוליתית והכלקוליתית, וכן שברי כלי חרס מהתקופות הרומית, הביזנטית והאסלאמית הקדומה.
דיונות החול הצעירות מכסות אתרים שהקדומים שבהם מן התקופות הפרהיסטוריות. השרידים שנמצאו בסביבת התל מרמזים על התיישבות קדומה על גבעות הכורכר שבקרבת חוף הים, ומצטרפים לאתרים שהוכרזו בידי אגף העתיקות בשנות ה-70, שייתכן כי נפגעו במהלך השנים.
המצב הנוכחי

כיום נכלל תל יונה בתוך מטווח 24 אשר הגישה אליו אינה אפשרית לאזרחים. בראש התל בנוי בסיס צבאי קטן של חיל הים ובו עמדת מכ"ם. השטח כולו הוא חלק משדה ניסויים של טכנולוגיות צבאיות שונות ומטווח צבאי. העבודות שנעשו לצורכי הכשרת השטח בשנות ה-70 והשימושים הצבאיים לאורך השנים גרמו לנזקים רבים לתכסית הקרקע, הצמחייה, וחיי הטבע באזור ולאובדן של ממצאים ארכאולוגיים.
תל יונה משמש כנקודת ציון חשובה ביותר של נתיבי הטיסה במרחב האווירי של ישראל, הן בטיסות על פי ניווט ראיה והן לטיסות בניווט מכשירים. נתיב הטיסה העובר מצפון לדרום על קו החוף מסתיים מעל תל יונה ומהווה נקודת ציון לפניה לכיוון פנים הארץ. השטח האווירי שמדרום לתל יונה הוא חלק מן השטח הצבאי הסגור לתעופה אזרחית.
לקריאה נוספת

מנשה ברוש, "תל יונה", בתוך חדשות ארכאולוגיות, מ"ד (1972), עמ' 26
תומאס וולזי

| --- | --- |

 לידה:  מרץ 1473 איפסוויץ', הממלכה המאוחדת 
 פטירה:  29 בנובמבר 1530 (בגיל 57) לסטר, ממלכת אנגליה 
 מדינה:  ממלכת אנגליה 
 מקום קבורה:  מנזר לסטר 
 השכלה:  מודלין קולג'  בית ספר איפסוויץ'  אוקספורד 
 תפקיד:  לורד צ'נסלור (1515–1529)  apostolic administrator (8 בפברואר 1529)  apostolic administrator (30 ביולי 1518)  Roman Catholic archbishop of York (15 בספטמבר 1514)  חשמן (10 בספטמבר 1515)  Roman Catholic Bishop of Lincoln (England) (6 בפברואר 1514)  apostolic administrator 
 השקפה דתית:  אנגליקניזם, הכנסייה הקתולית 
 
דגלו ההרלדי של תומאס וולזי כארכיבישוף של יורק שלטו האישי (מימין) מחולק בניצב עם שלט האצולה של תפקידו כארכידוקסות של יורק (משמאל)
תומאס ווֹלְזִי (באנגלית: Thomas Wolsey; מרץ 1473 בערך - 29 בנובמבר 1530) היה חשמן (קרדינל) ופוליטיקאי אנגלי בכיר בחצרו של הנרי השמיני, מלך אנגליה. וולזי היה לורד צ'נסלור ותיפקד למעשה כ-alter rex (משנה למלך). במקביל כיהן במספר תפקידים בכנסייה, הגבוה שבהם היה הארכיבישוף מיורק.
תולדות חייו > שנים ראשונות

וולזי נולד באיפסוויץ' למשפחה ממעמד נמוך ולמד בקולג' מגדלנה שבאוניברסיטת אוקספורד. הוא הוסמך ככומר ב-1498 ובהמשך התקדם בשורות התפקידים הדתיים-מנהלתיים באוניברסיטה. ב-1502 נכנס לשירותו של הארכיבישוף מקנטרברי הנרי דין שמינה אותו כממונה על ביצוע צוואתו. ב-1507 נכנס לשירות בחצר הנרי השביעי, מלך אנגליה ככומר ומזכיר לאחד מיועציו הקרובים של המלך, ריצ'רד פוקס. האמביציה הגבוהה שלו, יכולתו האינטלקטואלית וחריצותו גרמו לכך שהתבלט והצטיין במשימותיו.
תולדות חייו > תחת שלטון הנרי השמיני

ב-1509, כאשר עלה הנרי השמיני לכס המלכות מינה אותו לממונה על הצדקה, משרה שהקנתה לו מושב במועצה המלכותית ומעמד בו היה יכול לשאת ולתת ישירות עם המלך. בעוד שהיועצים שנותרו מימי ממשל אביו של הנרי (הארכיבישוף מקנטרברי והלורד צ'נסלור ויליאם וורהאם וריצ'רד פוקס) המליצו לו על מדיניות שמרנית, יועצים חדשים שמינה, כוולזי, נטו להיות הרפתקנים יותר, בהתאם למזגו של המלך החדש. ב-1511, אף על פי שהיה לפני כן נגד מלחמה עם צרפת, נשא וולזי נאום במועצה בזכות פלישה, בהתאם לרוחו של הנרי. וולזי אף סייע לרקימת ברית שאיפשרה את המלחמה בצרפת בין אנגליה ובין פרננדו השני, מלך אראגון, מקסימיליאן הראשון, קיסר האימפריה הרומית הקדושה והאפיפיור יוליוס השני, שהחל לחשוש מצרפת. וולזי זכה בהוקרה מצד הנרי. עד שנת 1515 ירדה קרנם של וורהאם ופוקס והנרי ראה בוולזי את יועצו הקרוב ביותר. בשנת 1516 מונה וולזי ללורד צ'נסלור, במקום וורהאם שפוטר. באותה שנה הסמיך אותו האפיפיור לאו העשירי כחשמן, דבר שהקנה לו גם מעמד כנסייתי בכיר יותר מוורהאם, כיוון שהארכיבישוף מקנטרברי, שהיה בכיר ממנו באנגליה, לא היה חשמן.
ב-1518 היה וולזי למנסח הסכם אי-ההתקפה שנחתם בלונדון בין צרפת, ספרד, אנגליה, האימפריה הרומית הקדושה, מדינת האפיפיור, דוכסות בורגונדיה וארצות השפלה. חשיבות ההסכם הייתה לאחד את האומות הנוצריות כנגד עליית האימפריה העות'מאנית. וולזי הוביל דיפלומטיה פעילה ועירנית, תוך שהוא מנצל את מעמדו כאיש דת בכיר, לשם חתימה על ההסכם והעניק למלך הנרי הצעיר מעמד בכיר ומוערך בזירה הדיפלומטית.
בין השנים 1521–1526 ניהל וולזי מדיניות עצמאית וניווט את האצילים ואנשי החצר לפי צרכיו והאינטרסים שלו. כך, למשל, קירב את צ'ארלס ברנדון, הדוכס הראשון מסאפוק ואיפשר למעשה את נישואיו לאחות המלך, מרי טיודור, מלכת צרפת, תוך שהוא מצנן את חמתו של המלך, שהנישואין נעשו, שלא כדין, בלי הסכמתו. מצד שני חיסל וולזי אצילים שהיו קרובים מדי למלך, להערכתו, כויליאם קומפטון, אותו האשים בניאוף עם אן סטאפורד ואדוארד סטאפורד, הדוכס השלישי מבקינגהאם, שהואשם בבגידה.
תולדות חייו > נאמנות חצויה

כחשמן היה וולזי קשור בקשר של נאמנות לאפיפיור, אך לא הוטל כל ספק בנאמנותו לכתר האנגלי. עד 1527 לא היה קונפליקט ממשי בין הנאמנויות. אנגליה ניצבה לצד מדינת האפיפיור במהלך העימותים שפרצו בשנות ה-20 של המאה ה-16 כגון "ליגת הקוניאק" של צרפת, מדינת האפיפיור, פירנצה, דוכסות מילאנו, והרפובליקה של ונציה כנגד ספרד, האימפריה הרומית הקדושה וג'נובה.
אולם האתגר הגיע ב-1527, כאשר הנרי דרש מוולזי שיפנה לאפיפיור בקשה לגירושיו מרעייתו, קתרין מאראגון. האפיפיור נאלץ לבחור בין קרל החמישי, קיסר האימפריה הרומית הקדושה שצר על רומא והתנגד לגירושין, לבין הנרי. לפי בקשתו של וולזי שההחלטה תהיה כנסייתית אך על אדמת אנגליה הסכים האפיפיור בראשית 1528 להטיל את ההחלטה על וולזי ועל נציג אפיפיורי נוסף, הקרדינל קמפג'יו. אולם קמפג'יו התעכב זמן רב ולא הגיע לאנגליה. במקביל ביקש המלך לזרז את ההליכים על מנת שיוכל לשאת לאשה את אן בולין וסבר שוולזי איננו עושה די לשם קידום הגירושין. הדחיות החוזרות ונשנות של ההחלטה גרמו לכך שבולין וסיעתה שכנעו את הנרי שוולזי מעכב את ההחלטה בכוונה כיוון שהוא נציג האפיפיור ולכן פועל ממניעים זרים ולא מטובת המלך. בעקבות עילה זו נאסר וולזי והושלך למצודת לונדון. ב-1529 שינה האפיפיור את החלטתו הקודמת וקבע שהעניין יוכרע בכל מקרה ברומא ולא בלונדון.
וולזי פוטר מכל משרותיו, פרט לתפקיד ארכיבישוף יורק והארמון המפואר שבנה בהמפטון קורט נלקח ממנו לטובת הממלכה. הוא נסע ליורקשייר, אך נעצר בדרך בצו שהוציא הנרי פרסי, הרוזן השישי מנורת'מברלנד, שהאשים אותו בבגידה במלכות ותבע את חזרתו ללונדון. בדרכו חזרה ללונדון חש ברע ומת בלסטר. מילותיו האחרונות היו: "לו שירתתי את אלוהי כפי ששירתתי את מלכי, הוא לא היה נוטש אותי בערוב ימי". אף על פי שהיה עסוק בהקמת אחוזת קבר בווינדזור, נקבר וולזי ללא ציון מיוחד במנזר לסטר, שנהרס מאוחר יותר וכיום נמצא בשטחו פארק. בסרקופג האבן המרשים שהכין וולזי לעצמו נקבר לבסוף הוריישו נלסון, בקריפטה של קתדרלת סנט פול.